《山中书怀》
明代·通润

谷幽略似百花潭，山水新奇颇尽探。见客未能酬礼数，逢人强半笑痴憨。

欲将多宝融成塔，聊借群花暂作庵。晓起急磨锄芋，春来先制采桑篮。

婆娑月底看丛桂，潦倒风前种石楠。反舌正当逢夏五，众狙不复怒朝三。

香涂刀割身能忍，蘖苦饧甘舌尽谙。泛水凫珣皆得意，采香蜂蝶未忘贪。

孤寒卒岁能消遣，佛法何人肯荷担。坐倚琅玕春寂寞，谩言吾道在江南。

作者简介：明僧。苏州洞庭西山人，字一雨。受法于雪浪法师。好诗，乐与方内名士交游。尝疏《楞严》、《楞伽》二经。